<classify> AVELINE KITOMARY -DAR ES SALAAM MKURUGENZI wa Mpango wa Taifa wa Damu Salama, Dk.Magdelena Lyimo, amesema kiwango cha uchangiaji damu kimeongezeka kutokaasilimia 40 hadi 60. Licha ya kuongezeka kwa kiwango hicho, alisemawako katika mpango wa kujenga kituo kikubwa cha damu Kanda ya Dodoma na tayari Shbilioni 1.3 zimeshatengwa ili kufikia asilimia 100 za ukusanyaji damu. Akizungumza jana Dar es Salaam wakati wa kampeniya Tumeboresha Sekta ya Afya iliyoandaliwa na maofisa habari walioko chini yawizara hiyo, Dk. Lyimo alisema hatua hiyo ya ongezeko ni baada ya jamii kuwa nahamasa zaidi ya kuchangia damu. Kazi zetu ni kuhakikisha uwepo damu salamana ya kutosha na yenye ubora wa juu na ipatikane kwa wakati unaohitajika,tunahamasisha uchangiaji damu, tunatoa elimu, tunakusanya, tunapima,tunahifadhi na pia tunasambaza, tuna mwongozo wa uhamasishaji, ukusanyaji, usambazajimatumizi sahihi ya damu. Tuna vituo vya kanda saba, kuna Kanda yaMashariki iko Mkoa Dar es Salaam, Kaskazini iko Kilimanjaro, Kanda ya Ziwa ikoMwanza, Kanda ya Magharibi iko Tabora, Kusini iko Mtwara na Kanda za Nyanda zaJuu Kusini iko Mbeya. Kila kanda ina mikoa yake ambayo inahudumia. Piakuna kanda za jeshi, hizi hazina mpaka wa kuhudumia, alisema Dk. Lyimo. Alisema mpango huo wa damu salama unafanya kazina hospitali za kibingwa ili kuweza kurahisisha upatikanaji wa damu kwawagonjwa. Akizungumza mafanikio yaliyopatikana katikakipindi cha miaka mine, Dk. Lyimo alisema ununuzi wa mashine 24 za maabaraumerahisisha shughuli za upimaji wa maambukizi katika damu na makundi ya damu. Tumepata mashine mpya 24, kila kituo chakanda kimepata mashine na gharama za mashine hizi ni Sh bilioni 13.2, kilakanda ina mashine nne ambapo mashine mbili ni za kupima maambukizi ya damu namashine mbili za kupima makundi ya damu. Hizi za damu zina uwezo wa kupima sampuli156 ndani ya saa mbili na ile ya kupima maambukizi inapima aina nne kama Ukimwi,homa ya ini B na C na kaswende. Hii ina uwezo wa kupima sampuli 100 ndani yasaa mbili, kwa sampuli 100 tunapata majibu 400 kutokana na kupima ugonjwa zaidiya mmoja, alisema Dk. Lyimo. Hata hivyo alisema kuna mashine ya kisasa zaidiambayo inapokea sampuli 600 na inatoa majibu ndani ya saa moja. Kwa mfumo wa nyuma, sampuli zilikuwazinapimwa 88 ndani ya saa tatu au nne na unapata jibu moja, kwahiyo ililazimuwawepo watumishi wanne tofauti na sasa hata uwezekano wa kufanya makosaumepungua. Tumeweza kuhakiki ubora wa hudumazinazotolewa, tuna-deal na watu wote wa kutoa damu wanaweza kufanikisha zoezi,tumekuwa na viwango vya juu zaidi. Mpango wetu ni kuhakikisha tumeimarisha hudumana kanda zote saba zitafikia vigezo vya kitaifa na kimataifa, alieleza Dk.Lyimo. Kutokana na uhitaji wa mazao yatokanayo na damu,alisema uhitaji wake utakuwa mkubwa hivyo uimarishwaji unaendelea waupatikanaji wake. Tutaongeza matumizi ya mazao ya damu kamaplate late, plasma na hizi zinahitajika kwa wagonjwa mfano kama saratani, figona hata moyo, hivyo tunataka mgonjwa apate kitu anachokihitaji kwa wakati,alisema Dk. Lyimo.  <topic>: AFYA 